**LIETUVOS RESPUBLIKOS ENERGETIKOS MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“ PRIEMONĖS NR. 04.3.2-LVPA-V-111 „KATILŲ KEITIMAS NAMŲ ŪKIUOSE“ PROJEKTŲ FINANSAVIMO SĄLYGŲ APRAŠO DERINIMAS**

|  |  |
| --- | --- |
| **Paskelbimo** www.esinvesticijos.lt **data** | 2020-04-08 |
| **Ar gauta pastabų ir (ar) pasiūlymų?**  *Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | Taip  Ne |
| **Ar į visas pastabas ir (ar) pasiūlymus atsižvelgta?**  *Jei atsižvelgta į visas pastabas ir (ar) pasiūlymus, žemiau esanti lentelė nepildoma* | Taip  Ne |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
|  | Lietuvos Respublikos aplinkos ministerijos Aplinkos projektų valdymo agentūra (2020-04-16 raštas Nr. (29-2-9)-APVA-457) | 1. siūlome aprašo 2 priedo 1 punktą papildyti ir išdėstyti taip: „Finansavimo gavėjas pagal 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.2-LVPA-V-111 priemonės „Katilų keitimas namų ūkiuose“ projektų finansavimo sąlygų aprašą Nr. 1 (toliau – Aprašas) yra fizinis asmuo, Lietuvos Respublikoje nuosavybės teise valdantis gyvenamosios paskirties **vieno buto pastatą, butą dviejų butų gyvenamosios paskirties pastate** arba sodų paskirties pastatą (sodo namą), kurio statyba teisės aktų nustatyta tvarka yra užbaigta ir pastatas yra įregistruotas VĮ Registrų centro Nekilnojamojo turto registre ne mažiau kaip 5 metus nuo kvietimo teikti Registracijos formas dienos (t. y. baigtumo procentas nurodytas ne mažesnis kaip 100 proc. ir po statybos pabaigos metų, nurodytų VĮ Registrų centro Nekilnojamojo turto registro duomenų banko išraše, praėję ne mažiau kaip 5 metai iki kvietimo teikti Registracijos formas dienos)“. 2. siūlome aprašo 2 priedo 2 punktą papildyti ir išdėstyti taip: „Finansavimo Fiziniams asmenims skyrimo tvarkos (toliau – Tvarka) 1 punkte nurodytame pastate, kuris, **pagal VĮ Registrų centro Nekilnojamojo turto registro duomenis,** nėra prijungtas prie centralizuotai tiekiamos šilumos sistemos, turi būti įdiegtas neefektyviai biomasę naudojantis katilas kaip apibrėžta Aprašo 4.9 papunktyje“; 3. siūlome aprašo 2 priedo 16 punktą papildyti ir išdėstyti taip: „Fizinis asmuo Registracijos formoje taip pat nurodo Tvarkos 1 punkte aprašyto pastato unikalų numerį **(dvibučių pastatų atveju – unikalų buto numerį),** įsigyjamą Tvarkos 7 punkte šilumos gamybos įrenginį, jo galingumą, naudingumo koeficientą bei kitą Registracijos formoje nustatytą informaciją ir iki kvietimo teikti Registracijos formas skelbime nustatyto termino paskutinės dienos teikia ją Aplinkos projektų valdymo agentūrai“; 4. siūlome aprašo 2 priedo 35.1 punktą papildyti ir išdėstyti taip: „dokumentų, pagrindžiančių informaciją apie išmontuoto neefektyviai biomasę naudojusio katilo atidavimą atliekų tvarkytojams, kopijas (pagal Netauriųjų metalų laužo ir atliekų apskaitos ir saugojimo taisyklių, patvirtintų Lietuvos Respublikos ūkio ministro 2010 m. rugsėjo 6 d. įsakymu Nr. 4-678, 5 punktą išduotų pirkimo–pardavimo faktą patvirtinančio apskaitos dokumento kopijas arba atliekų pridavimo į didelių gabaritų atliekų surinkimo aikšteles įrodančio dokumento kopija). **Dokumentas turi būti išrašytas nuo einamųjų metų, kai paskelbtas kvietimas teikti Registracijos formas sausio 1 dienos“;** | **Neatsižvelgta.**  Kadangi Projektas parengtas vadovaujantis Lietuvos Respublikos Vyriausybės 2020 m. kovo 25 d. nutarimo Nr. 272 2.1 papunkčiu, kuriuo Energetikos ministerijai papildomai skirta 5 mln. eurų Sanglaudos fondo lėšų, šios lėšos paskirstomos priemonėms 04.3.2-LVPA-V-111 „Katilų keitimas namų ūkiuose“ ir 04.1.1-LVPA-V-114 „Elektros energijos iš atsinaujinančių išteklių gamybos įrenginių įrengimas namų ūkiuose“ ir bus naudojamos padidintų 2020 m. sausio 2 d. kvietimų sumų finansavimui, Jūsų pateiktas pastabas vertinsime artimiausiu metu, gavus papildomą finansavimą (2014–2020 m. Europos Sąjungos fondų investicijų veiksmų programos pakeitimo pasiūlymas 2020-04-03 pateiktas LR finansų ministerijai), tikslindami priemonės 04.3.2-LVPA-V-111 Aprašą. |